Marco Forieri Marco Furio Forieri Marco Furio Forieri el ze un sasofonista itałian. El strumento che'l ga senpre amà e sonà co tanta pasion el ze el sax. El ga fato stage stazonałi de mùzega jazz co artisti come Steve Lacy e Sal Nistico. El se intaresa a ła mùzega so'l fenir dei ani setanta co el ga sonà co grupi che i fazea zènari difarenti : Pitura Freska , Neuro , Catacomba , Rio, Slep, Funky sacca band , Dadasein e Eighty free . Durante i ani otanta el sona co el Collettino, col cual el se diverte a sonar in diverse ocazion e i Apocalypso che i ze dei grupi che i fa mùzega demensial in diałeto venesian. Inte'l 1986 co alguni amighi de Santa Marta, el fonda el grupo funk venesian Zoo Zabumba. Inte'l 1998 el scrive "Com'è bello far l'amore" scrivesto par l'Orchestra Casadei. Inte'l steso ano el ze produtor artìstego dei dischi live dei Pitura Freska "Olive Vol.1 e Vol.2". Da'l 1997 a'l 2002 el ze stà aministrador ùnego de ła sosietà dei Pitura Freska PFK Gran Calma srl. In 'sti ani el cołabora co altri grupi come el grupo reggae Radio Rebelde rezistrando el CD . El partesipa anca a jam co Africa Unite, Bluebeaters e Isola Posse. Da'l 1995 a'l 1996 el vive a Miłan e inte'l 1998 a Roma. Inte'l 1995 el fonda el grupo SoVibes, band che ła repropone brani reggae dei ani '60/'70 Inte'l 1997 el cołabora co l'ator Marco Paołini inte'l scrivar łe mùzeghe de'l Spetacoło. A'll 2054 de Santa Marta a Venesia, inte ła carbona dove ch'el vive A ze ziràe de łe sene de'l film CaterpillarZora la VampiraPicininDoman no se lavora Oltra che a ła mùzega el s'a dedicà a ła só sità in tante ocazion co el IUAV, el MIT e ła Bienal de Venesia, la Fondasion Zorzi Cini. El ga partesipà a un mucio de trazmision tełevizive e radiofòneghe cofà Crekers, Dj par una notte, Caterpillar, Notturno Italiano. L'8 desenbre 2010 el ga partesipà coi Ska-j a ła trazmision Parla co me par prezetar el so novo àlbun "Brube". Marco Forieri el ze inpenjà coi Ska-J , grupo venesian che'l fa brani in ciave Ska-Jazz; el grupo el se ezibise durante el Carneval de Venesia, ma i ga sonà anca in diverse date europee, fasendo da grupo spała ai New York Ska Jazz Ensemble. El ghe piaze zogar a basket co la scuadra Manasse e el voga co ła so mascareta e el so sàndoło in ziro par i rii e i canałi de Venesia. So vołér dei fans, el pùblega el disco da sołista Furiology dove insieme al Reggae el sparimenta anca altri zènari muzegałi che no'l gaveva mai provà.